open-index/open-wikipedia-markdown huggingface dataset:
Scandic cup 2018/19

**Scandic cup 2018/19**, som er Sveriges langrennscup for juniorer, gikk over åtte renn, fra 8. desember 2018 i Boden til 23. mars 2019 i Kalix. Seks av åtte renn telte for hver utøver.

## Klasser
Det ble konkurrert i følgende klasser:
* Kvinner 17-18 år
* Kvinner 19-20 år
* Menn 17-18 år
* Menn 19-20 år

## Kalender
* 8. - 9. desember i Boden
* 4. - 6. januar i Åsarna
* 16. - 17. februar i Hudiksvall
* 22. - 23. mars i Kalix

## Resultater kvinner 17-18 år



Moa Hansson vant fem av rennene, og Tilde Bångman vant tre. 



## Resultater kvinner 19-20 år



Linn Svahn vant fire renn, og Louise Lindström og Hanna Abrahamsson vant ett hver. Frida Karlsson deltok i kun to renn, og vant begge disse, og kom med det på 18.-plass i cupen sammenlagt.  



## Resultater menn 17-18 år



Jonathan Edman vant to av rennene. 



## Resultater menn 19-20 år



Axel Aflodal vant tre av rennene, og Leo Johansson vant to renn.  



## Se også
* Volkswagen cup 2018/19 (senior)

## Kilder
* Svenska Skidförbundet - Scandic Cup 2018-2019

## Eksterne lenker
* Svenska Skidförbundet - Scandic Cup
Sergio Corbucci

**Sergio Corbucci** (1921–1990) var en italiensk filmregissør kjent for action- og western-filmer. Han regisserte også en rekke komedier med Bud Spencer og Terence Hill i hovedrollene.

## Filmografi i utvalg
* 1951 – *Salvate mia figlia*
* 1954 – *Terra straniera*
* 1954 – *La peccatrice dell'isola*
* 1954 – *Acque amare*
* 1954 – *Baracca e burattini*
* 1955 – *Carovana di canzoni* 
* 1964 – *Minnesota Clay*
* 1966 – *[[Django – hevneren]]*
* 1966 – *Johnny Oro*
* 1966 – *[[Navajo Joe]]*
* 1966 – *[[Mannen som ler (1966)|Mannen som ler]]*
* 1966 – *Hevn over Ringo!*
* 1967 – *[[Med døden i helene (1967)|Med døden i helene]]*
* 1966 – *[[Helvetesgjengen]]*
* 1968 – *[[Profesjonell pistolero]]*
* 1969 – *The Great Silence*
* 1969 – *Gli specialisti*
* 1970 – *Companeros*
* 1974 – *[[To mann på hjul]]*
* 1976 – *[[Det siste stikket]]*
* 1978 – *[[Jo mere vi er sammen]]*
* 1980 – *Super snut*
* 1981 – *[[Sammen tar vi prisen]]*
* 1983 – *Sing Sing*
* 1987 – *Rimini Rimini*

## Referanser


## Eksterne lenker
*
Django – hevneren

***Django – hevneren*** er en spagettiwestern  fra 1966 regissert av Sergio Corbucci med Franco Nero i hovedrollen som tittelkarakteren.

Filmen var en internasjonal samproduksjon mellom Italia og Spania og ble dubbet til en rekke språk, blant annet engelsk. Lik som *[[For en neve dollars]]* bygger *Django – hevneren* på Akira Kurosawas japanske samuraifilm *[[Yojimbo]]* fra 1961.

## Handling
På grensen mellom Mexico og USA går en person i uniform og drar på en kiste, og blir vitne til at meksikanske banditter binder fast en prostituert, María, til en bro og pisker henne. Bandittene ble sendt av håndlangere av Major Jackson, en rasistisk tidligere offiser, som ønsker å drepe María ved å korsfeste henne på toppen av et brennende kors. 

Mannen, som identifiserer seg selv som Django, skyter alle bandittene, og tilbyr beskyttelse til Maria. Paret ankommer en spøkelsesby, befolket av Nathaniel, en bartender, samt fem prostituerte. Nathaniel forklarer at byen er en "nøytral sone" i en pågående konflikt mellom Jackson og general Hugo Rodríguez.

## Medvirkende
* Franco Nero - Django
* Loredana Nusciak - María
* José Bódalo - General Hugo Rodríguez
* Angel Alvarez - Nathaniel, the Bartender
* Eduardo Fajardo - Major Jackson
* Gino Pernice - Brother Jonathan 

## Referanser


## Eksterne lenker
*
Bjørndalen (Trondheim)

**Bjørndalen** er en dal i Trondheim som strekker seg sørover fra Selsbakk til Heimdal. Dalen var på 1700- og 1800-tallet kjent som et tilholdssted for landeveisrøvere. Bjørndalsbrua mellom Tonstad og Kolstad går over dalen. Bjørndalen er også navnet på veien gjennom dalen, fra Heimdal sentrum til riksvei 706 (Osloveien) mellom Selsbakk og Kroppan. Veien i Bjørndalen var tidligere en del av Riksvei 50 og var hovedferdselsåre til Trondheim fra sør frem til slutten av 1950-tallet, da ny veg ble bygget fra Sluppen til Okstad og videre over Heimdalsmyra. Veien i Bjørndalen er i dag en del av fylkesvei 6682, som fra Heimdal fortsetter sørover til Klett. 

Flere boligområder, som Rosten, Kolstad, Saupstad, Nyveilia, Okstadøy, Romolslia, Kroppanmarka og Selsbakk ligger ovenfor Bjørndalen. 

## Litteratur
*
Tonstad (Trondheim)

**Tonstad** er et boligområde på Tiller i Trondheim, beliggende mellom Rosten og Kolstad i vest, Sjetnmarka og Okstad i nord og Sjetnan i øst. Boligområdet ligger mellom Europavei 6, John Aaes veg og Sjetnmarka. I tillegg til boligene ligger det også flere forretninger langs E6 ved Tonstad. Stedet har en egen barne- og ungdomsskole, Tonstad skole. Tonstad er for det meste utbygd med rekkehus, i tillegg til noen eneboliger. Området var tidligere kjent som *Nordre boligkvadrant* i Tillerbyen.

## Historie

Gården Tonstad ligger i Nordbygda, nord for Rosten og sørvest for Tonstadkrysset, like ovenfor Bjørndalen. Gården ble ryddet i vikingtiden eller middelalderen (800–1350) og tilhørte antagelig en kirkelig institusjon. Etter reformasjonen ble den krongods. Fra 1647 var Tonstad i kronens eie, og gården hadde etter det flere eiere. I 1937 overtok Trondheim kommune parseller fra Tonstad for å bygge flyplass i området. Flyplassen ble aldri bygd, og området ble i stedet brukt til å bygge ut Tillerbyen, med boligområder, butikker, forretninger og kjøpesentre. Hovedbygningen på Tonstad gård er en trønderlån fra omkring 1830.

Navnet Tonstad kommer fra norrønt *Þornyjarstaðir*, som enten kommer av kvinnenavnet *Torny* eller av elvenavnet *Tunna*.

## Litteratur
*
Rufus (programvare)

**Rufus** er portabel programvare som er fri og åpen kildekode for Microsoft Windows og kan brukes til å formatere og opprette oppstartbare minnepinner eller USB-flash-enheter. Det er utviklet av Pete Batard fra Akeo Consulting.

## Historie
Rufus ble opprinnelig utviklet som en moderne åpen kildekode-erstatning for HPs USB Disk Storage Format Tool for Windows, som var primært brukt til å lage DOS-oppstartbare USB-flash-stasjoner.

Den første offisielle utgivelsen av Rufus, versjon 1.0.3 (tidligere versjoner var bare interne/alpha), ble utgitt 11. desember 2011, med opprinnelig bare MS-DOS-støtte. Versjon 1.0.4 introduserte FreeDOS-støtte og versjon 1.1.0 introduserte ISO-bilde-støtte. Fram til 1.2.0, ble to separate versjoner utgitt, en for MS-DOS og en for FreeDOS. UEFI-oppstartsstøtte ble introdusert fra og med versjon 1.3.2, lokalisering i 1.4.0 og Windows to Go i 2.0. Den siste versjonen som er kompatibel med Windows XP og Vista er 2.18.

## Funksjoner
Rufus støtter et utvalg av oppstartbare .iso-filer, inkludert ulike linuxdistribusjoner, som Ubuntu for eksempel, og Windows-iso-filer, samt .img-filer (inkludert komprimerte). Hvis det er nødvendig, vil det installere en bootloader som SYSLINUX eller GRUB på flash-stasjonen for å gjengi den som oppstartbart. Den støtter også filsystemer som FAT, FAT32, NTFS, exFAT, UDF eller ReFS.

## Referanser


## Eksterne lenker
*
Transfarelv

**Transfarelv** (nordsamisk *Gáidoš*, kvensk *Kaitusjoki*) er ei bygd i Alta kommune i Finnmark. Den ligger rundt 5 kilometer øst for kommunesenteret, ved munningen av Transfarelva. Grunnkretsen Transfarelv hadde  innbyggere pr. 1. januar 2012.

## Referanser
Nidaros Sparebank

**Nidaros Sparebank** er en selvstendig sparebank tilknyttet Lokalbank,  med hovedkontor i Klæbu og avdelingskontor på Heimdal i Trondheim.

Banken har eierandeler i Frende Forsikring. 

## Historie
Sparebanken ble stiftet 1. januar 1857 og opprettet 23. oktober 1858. Da som *Klæbo Prestegjæld Sparebank* og det var  som tok initiativ til å etablere banken. Prestegjeldene var administrativ enhet, noe som første til at mange sparebanker hadde «prestegjeld» i sitt navn.

I 1899 endret banken navn til *Klæbu Sparebank*, som et resultat av en endring i offentlig struktur, da Klæbu og Tiller herred ble delt i to.

1. april 2019 endret sparebanken navn til *Nidaros Sparebank*, og ved kommunesammenslåingen i 2020 ble Klæbu en del av Trondheim kommune.

Banken var tidligere med i Eika Alliansen, men gikk ut i 2022 og dannet Lokalbank-alliansen.

## Drift
Nidaros Sparebank er en sparebank som henvender seg mot næringsliv og privatkunder. Hoveddelen av bankens kunder er i Trondheim kommune. Klæbu kommune utgjør bankens nest største marked. Banken har innskytere og privatkunder fra store deler av landet. 

Sparebanken har utstedt egenkapitalbevis, og er underlagt lov og forskrift om egenkapitalbevis i sparebanker. Bevisene ble utstedt første gang i 2015, og er notert på Euronext Growth.

## Referanser


## Eksterne lenker
* 
*
SpareBank 1 Nordmøre

**SpareBank 1 Nordmøre** er en norsk sparebank i Møre og Romsdal. Banken har 12 filialer fra Ålesund i sør til Smøla i nord, med hovedbaser i Kristiansund og Surnadal.

Banken er en del av bank SpareBank 1-alliansen og Samarbeidende Sparebanker, og har avdelingskontorer i Averøy, Eide, Gjemnes, Halsa, Molde, Smøla, Straumsnes, Tustna og Ålesund, samt Oslo og Trondheim.

## Historie
### Kristiansunds Sparebank
Banken kan spore sine røtter tilbake til når *Kristiansunds Sparebank* ble opprettet 5. april 1835.

I løpet av 1960- og 1970-tallet ble fire lokale sparebanker innfusjonert; 1. april 1964 ble *Tustna Sparebank* (stiftet 24. november 1912) på Tustna fusjonert inn, 1. juni 1964 ble *Frei Sparebank* (stiftet 15. mars 1913) på Frei, og 1. desember 1971 ble *Bremsnes Sparebank* (stiftet 28. desember 1908) i Bremsnes og *Kvernes Sparebank* (stiftet 24. desember 1894) i Kvernes fusjonert inn.

### Nordmøre Sparebank
30. september 1973 fusjonerte de to bankene i Kristiansund; *Kristiansunds Sparebank* (stiftet 5. april 1835) og *Kristiansunds Spareskillingsbank* (stiftet 1. juli 1861), samt sparebankene i Øre; *Øre Sparebank* (stiftet 30. desember 1910), og Smøla; *Smølen Sparebank* (stiftet 7. mars 1903), og den fusjonerte banken endret navn til *Nordmøre Sparebank*.

I løpet av 1980- og 1990-tallet ble ytterligere tre lokale sparebanker innfusjonert; 6. mai 1983 ble *Straumsnes Sparebank* (stiftet 25. mai 1920) i Straumsnes fusjonert inn, 8. september 1983 ble *Valsøfjord Sparebank* (stiftet 18. juni 1895) i Valsøyfjord fusjonert inn, og 11. juli 1991 ble *Halsa Sparebank* (stiftet 6. mars 1909) i Halsa fusjonert inn.

### Sparebanken Nordvest
Etter milleniumsskiftet tok banken merkenavnet «SpareBank 1» når det ble med SpareBank 1-alliansen og endret i 2001 navn til *Sparebanken Nordvest*. Banken tok også over VÅR Bank og Forsikrings virksomhet i Møre og Romsdal når den ble kjøpt opp av SpareBank 1. I 2008 endret banken navn til *SpareBank 1 Nordvest*.

### SpareBank 1 Nordmøre
Banken fusjonerte 3. mai 2021 med *Surnadal Sparebank* og endret navn til *SpareBank 1 Nordmøre*.

## Banker som er fusjonert inn
* *Bremnes Sparebank* (1908)
* *Frei Sparebank* (1912)
* *Halsa Sparebank* (1909)
* *Kristiansunds Sparebank* (1835)
* *Kristiansunds Spareskillingsbank* (1861)
* *Kvernes Sparebank* (1894)
* *Smølen Sparebank* (1903)
* *Straumsnes Sparebank* (1920)
* *Surnadal Sparebank* (1842)
* *Tustna Sparebank* (1912)
* *Valsøfjord Sparebank* (1895)
* *Øre Sparebank* (1910)

## Referanser


## Eksterne lenker
*
MTV Unplugged (Mariah Carey-EP)

**MTV Unplugged** er en live EP av den amerikanske sanger-låtskriver Mariah Carey, utgitt i USA 2. juni 1992 av Columbia Records. Etter suksessen til Careys forrige to album, og flere kritikkere mente Carey var en "studioartist", organiserte Sony BMG et liveshow i Kaufman Astoria Studios, New York 16. mars 1992. 

Showet, med tittelen MTV Unplugged, ble opprinnelig sendt på MTV for å markedsføre Careys album Emotions. Etter suksessen ble showet imidlertid utgitt som en EP, med en tilhørende VHS med tittelen MTV Unplugged.

Etter utgivelsen fikk EP generelt positiv kritikk fra musikkritikere, hvor mange roste Careys vokal. Kommersielt var albumet en suksess, og ble nummer tre på Billboard 200, og ble sertifisert fire ganger platina av RIAA. Dette tilsvarer rundt to millioner eksemplarer i USA. 

I tillegg opplevde EP sterk suksess i flere internasjonale markeder, som Nederland og New Zealand, hvor den nådde nummer én og ble sertifisert som dobbelt platina. MTV Unplugged kom på topp 5 i Storbritannia, og topp 10 i Australia og Canada.

"I'll Be There" ble valgt som hovedsingel fra albumet. Den ble gitt ut en måned før lanseringen av albumet, og ble til slutt Careys sjette #1 i USA, og en av de få sangene som har gjort det av to forskjellige artister. Globalt var sangen vellykket, og toppet hitlistene i Canada, Nederland og New Zealand. Samt oppnådde topp fem plassering i Irland og Storbritannia. Etter suksessen ble sangen "If It's Over", en sang fra Careys andre studioalbum Emotions, gitt ut på grunn av suksessen til showet og EP-en.

## Eksterne lenker
*
Nordisk bibelmuseum

**Nordisk bibelmuseum** (Nobimu) er Nordens første bibelmuseum.

## Historie og organisasjon
Museet ble startet på initiativ av Rune Arnhoff, som er bibelsamler og innehar Nordens største bibelsamling. Samlingen er bygget opp over mange år, og vokste kraftig i 2016 da Arnhoff kjøpte en samling på  bibler som til da hadde vært lånt ut av reder Jan Olaf Tønnevold til Det Norske Bibelselskap. Nobimu er en stiftelse med et eget styre og har som formål å gjøre bibelens innhold tilgjengelig og kjent. Rundt 40 frivillige står for den daglige driften av museet. Ved åpningen var det cirka  bibler i samlingen, og gjennom donasjoner og kjøp har den vokst til over  bibler.

Museet ble åpnet 31. mai 2018 av stortingsrepresentant Kristin Ørmen Johnsen. 

Nobimu holder til i Nedre Slottsgate 4C i Oslo sentrum.

## Utstillingen
Museet disponerer Nordens største samling på over  bibler og inneholder et variert utvalg av nordiske og ikke-nordiske bibler. Noen av de mest sjeldne er en utgave av Gustav Vasas bibel fra 1541, Christian IIIs bibel fra 1550 (reformasjonsbibelen), en originalside fra Gutenbergs bibel (den eneste utstilte i Norge), en latinsk bibel (Vulgata) fra 1487, den første samiske bibel utgitt 1811, en utgave av den første finske bibeloversettelsen trykket i Finland i 1685 og pergament-håndskrifter fra omkring år 1250. Man finner også temautstillinger om King James Version, den mest trykte bibel, og en samling miniatyrbibler, deriblant verdens minste trykte bibel.

Under koronapandemien begynte museet arbeidet med digitale utstillinger: deler av samlingen ble digitalisert så besøkende kunne se den hjemmefra. Museet holder også webinarer om bibelens historie. Nordens første heldigitale VR-museum ble åpnet 31. mai 2022, og dette resulterte i nominasjon til prisen Best Art & Culture under VRINN Awards 2022.

I november 2022 lanserte Nobimu en samling tredimensjonale NFT-bibler, og ble med det antakelig de første i verden til å tilby slike digitale bibler.

## Referanser


## Eksterne lenker
*Museets nettside
Lene Drange

**Lene Drange** (født 1991) er programleder i TV-programmet *[[Luksusfellen]]* på TV3 fra sesong 17. Hun har tidligere arbeidet i redaksjonen som økonomisk rådgiver. Hun er utdannet ved Handelshøyskolen BI og har arbeidet hos inkassoselskapet Kredinor.

Hun driver Snapchat-kontoen «Snaponomi» som hun startet i september 2018. Kontoen er for unge som har ulike spørsmål om personlig økonomi. I januar 2020 ga hun ut boken *Snaponomi - bli supergod på egen økonomi*, utgitt på forlaget Vigmostad og Bjørke. Boken ble nominert til Brageprisen i 2020, åpen klasse for nyttebøker.

I mai 2020 startet Drange den ideelle stiftelsen «Verdistiftelsen», som skal dra rundt på skolebesøk til den videregående skolen for å spre uavhengig kunnskap om personlig økonomi. Stiftelsen har som hovedformål å bevise og skape sunne holdninger om personlig økonomi hos ungdommer og unge voksne, ved å formidle objektiv og uavhengig kunnskap. På en engasjerende måte vil elevene få en bedre forståelse av pengene sine, lære viktigheten av å kontrollere sin egen økonomi og få gode betalingsvaner.

## Referanser
Rolf Andreas Vestvik

**Rolf Andreas Vestvik** (født 12. april 1969 i Nesbyen, oppvokst i Bodø) er en norsk tidligere diplomat i Utenriksdepartementet og faglitterær forfatter. Vestvik var politisk rådgiver for SVs stortingsgruppe i årene 1993–1998 innenfor utenrikssaker, forsvar, miljø og energi. Han var personlig rådgiver for lederne Erik Solheim og Kristin Halvorsen. 

Vestvik ble ansatt i Utenriksdepartementet i 1998 og har særlig arbeidet med Midtøsten, Balkan og Norden. Vestvik har hatt styreverv i Norsk utenrikspolitisk institutt (NUPI), Utenriksdepartementets sikkerhetspolitiske utvalg, Den internasjonale organisasjonen for humanitære organisasjoner (ICVA) og Film fra Sør-stiftelsen. I 2005 forlot han UD for å bli samfunnssjef i Flyktningehjelpen og er (2019) partner i konsulentselskapet Conow.

Han er sønn av kulturbyråkraten Rolf Vestvik. De to ga i 2019 ut boken *Internasjonale relasjoner - Slik lykkes du i utlandet*.

## Bibliografi
* *Internasjonale relasjoner - Slik lykkes du i utlandet*, 2019. 

## Referanser


## Eksterne lenker
* Rolf A Vestvik  - *Talerlisten*, 2019.
* Hundre måter å drite seg ut på i utlandet  - *Bistandsaktuelt*, 14. februar 2019.
* Bjørn Johannesen, Oss diplomater imellom (bokanmeldelse)  - *Bistandsaktuelt*, 15. februar 2019.
Vitenskapsåret 1656

**Vitenskapsåret 1656** er en oversikt over hendelser, prisvinnere, fødte og avdøde personer med tilknytning til vitenskap i 1656.

## Astronomi
* Christiaan Huygens får publisert «De Saturni Luna observatio nova» (*Om nye observasjoner av Saturns måne*), med nye observasjoner av Saturn og oppdagelsen av månen Titan.

## Matematikk
* Blaise Pascal får publisert boken «De l’esprit géométrique» (*Geometriens ånd*).

## Botanikk
* Michał Piotr Boym får publisert verket «Flora Sinensis», den første boken som benytter begrepet "flora" på en slik måte, i en beskrivelse av en regions planteverden. Wien.

## Teknologi
* desember – Christiaan Huygens lager planen for det første fungerende pendeluret, tilstrekkelig nøyaktig til å ha både minuttviser og sekundviser.

## Fødsler
* 5. juni – Joseph Pitton de Tournefort (død 1708), fransk botaniker.
*  – Edmond Halley (død 1742), engelsk astronom.

## Dødsfall

|-
|April ||24. || Thomas Fincke || dansk || matematiker og lege ||align=center|95 ||align=center|1561 || 
|}

Thomas_Fincke.jpeg|Thomas Fincke(1561–1656)


## Referanser
Rosten (Trondheim)

**Rosten** er et område på Tiller i Trondheim. Navnet kommer fra norrønt *rǫst*, som er betegelsen på et veistykke på ca. en mil, som er avstanden fra Rosten til Trondheim sentrum. Rosten var opprinnelig navnet på en gård i området, som lå mellom Sjetnan, Tonstad og Saupstad. Gården ble sannsynligvis ryddet i middelalderen og tilhørte senere Trondhjems Hospital fram til begynnelsen av 1800-tallet. På midten av 1600-tallet ble Rosten delt, og både *Nedre Rosten* og *Øvre Rosten* ble kjøpt opp av Trondheim kommune i 1968 og revet, for å gjøre plass til utbyggelsen av Heimdalsbyen (i dag kalt Tillerbyen) på Heimdalsmyra.

De to veiene Vestre Rosten og Østre Rosten på Tiller går parallelt med E6. I dag er områdene ved disse veiene, på begge sider av E6, bebygd med ulike forretninger og kontorbygg. Luftambulansebasen i Trondheim, Trondheim helikopterplass, Rosten ligger ved Vestre Rosten.

På Rosten ligger barne- og ungdomsskolen Rosten skole, Kristen videregående skole Trøndelag (KVT), Tiller videregående skole, City Syd, Tillertorget og StorM senteret. Disse er alle innenfor kort gangavstand fra hverandre.

## Bildegalleri

Fil:Rosten_skole_på_Tiller.JPG|Rosten skole
Fil:Trekanten_på_Rosten,_Trondheim_(02).JPG|Kontorbygget Trekanten på Vestre Rosten
Fil:Rosten_nedre_FW-I-043735.jpg|Gårdsbruket Rosten nedre
Fil:Rosten_øvre_FW-I-043736.jpg|Gårdsbruket Rosten øvre
Fil:City_Syd.jpg|Kjøpesenteret City Syd


## Litteratur
*
Frithjof Svendsen

**Frithjof Svendsen** (født 13. desember 1894 i København, død 2. mai 1973 i Oslo) var NITOs aller første formann, i dag kalt president. Han ble utnevnt som æresmedlem i NITO i 1938.

## Referanser


## Litteratur
*
Limbang

**Limbang** er en grenseby og hovedstaden i Limbang-distriktet i Limbang-avdelingen i Nord-Sarawak, Øst-Malaysia, på øya Borneo. Det ligger på bredden av Limbang-elven (Sungai Limbang i Malay), mellom de to halvdelene av Brunei.
Wilhelm K. Essendrop

**Fredrik Wilhelm Krause Essendrop** (født 7. februar 1893 i Trondheim, død 10. februar 1971 i Oslo) var en norsk arkitekt. 

Essendrop studerte ved Norges tekniske høyskole (NTH) i Trondheim fra 1911 til 1915. Han tegnet blant annet klubbhus for Norske Studenters Roklub på Bygdøy i Oslo som ble reist i nyklassisistisk stil 1922-1923. Han tegnet også privatboliger og deltok i restaureringsarbeider.

Essendrop var medlem av Norsk-Tysk Selskaps første styre i 1934, og ble medlem av det tyskvennlige NS i 1936. Han ble utnevnt til kommissarisk leder av Norges Arkitektforbund (Norske Arkitekters Landsforbund), og medlem av Kulturtinget, et NS-organ som bare hadde to samlinger under krigen. Essendrop ble dessuten utnevnt til professor ved NTH i 1944, men begynte aldri i embetet. 

I 1941 ga Vidkun Quisling, lederen i det fascistiske partiet Nasjonal Samling (NS) før og under andre verdenskrig i Norge, arkitektene Leif Egeberg og Wilhelm K. Essendrop i oppdrag å fullføre Villa Grande på Bygdøy. De bygde om stedet til den storslagne førerresidensen «Gimle». Essendrop utformet også laftehyttene på «Ørneredet», Quislings planlagte feriested på Leangkollen i Asker, og arbeidet med Quislings gård Lunden i Fyresdal. 

Wilhelm K. Essendrop ble under landssvikoppgjøret i 1947 dømt til 4 års tvangsarbeid, rettighetstap i 10 år, bot på 5000 kr, inndragning av  og saksomkostninger på 100 kr.

## Referanser
Flyktningerennet 2019

**Flyktningerennet 2019** var den 69. utgaven av langrennsløpet Flyktningerennet, som går fra Lierne i Nord-Trøndelag i Norge til Gäddede i Sverige. 

Rennet var på 42 km.

## Resultater

### Menn

17 km løypa ble vunnet av Einar Østnor, foran Andreas Elvseth og Sondre Hynne.

### Kvinner

17 km løypa ble vunnet av Maren Smulan Sagland, foran Amanda Aalberg og Ragnhild Sivertsen. 

## Referanser


## Kilder
* EQ Timing - resultater menn
* EQ Timing - resultater kvinner

## Eksterne lenker
* Flyktningerennet - Offisielt nettsted
Scandic cup 2017/18

**Scandic cup 2017/18**, som er Sveriges langrennscup for juniorer, gikk over åtte renn, fra 16. desember 2017 i Boden til 10. mars 2018 i Örnsköldsvik. Seks av åtte renn telte for hver utøver.

## Klasser
Det ble konkurrert i følgende klasser:
* Kvinner 17-18 år
* Kvinner 19-20 år
* Menn 17-18 år
* Menn 19-20 år

## Kalender
* 16. - 17. desember i Boden
* 6. - 7. januar i Östersund
* 3. - 4. februar i Ulricehamn
* 9. - 10. mars i Örnsköldsvik

## Resultater kvinner 17-18 år



Moa Hansson vant fem av rennene, og Hanna Abrahamsson vant to. 



## Resultater kvinner 19-20 år



Moa Lundgren og Johanna Hagström vant to renn hver.  Frida Karlsson deltok i kun to renn, og vant begge disse, og kom med det på 17.-plass i cupen sammenlagt.  



## Resultater menn 17-18 år



Pål Jonsson vant tre av rennene, og William Poromaa og Anton Eriksson vant to renn hver.



## Resultater menn 19-20 år



Gustaf Berglund og Leo Johansson vant to renn hver.  



## Se også
* Volkswagen cup 2017/18 (senior)

## Kilder
* Svenska Skidförbundet - Scandic Cup 2017-2018 (resultater, arkivert)

## Eksterne lenker
* Svenska Skidförbundet - Scandic Cup
Jan Kristian Karlsen

**Jan Kristian Karlsen** (født 1965) er en norsk rådgiver og forfatter. Han har arbeidet med organisasjonsutvikling, arbeidsformer og hybride arbeidsplasser, og er leder og rådgiver i Company Pulse AS. 

## Bibliografi
* 2003: *Hvor skal jeg sitte? – om å lykkes i det mobile og fleksible arbeidslivet* (medforfatter), Cappelen Damm  
* 2015: *Tid til arbeid – tid til overs. Tidstyver, teknologi og åpne landskap*, Cappelen Damm Akademisk
* 2020: *Senterled til Miklagard*, Cappelen Damm  
* 2024: *Hvordan lykkes med hybride arbeidsplasser*, Cappelen Damm Akademisk  

## Referanser
Europeisk senter for parlamentarisk forsking og dokumentasjon

**Europeisk senter for parlamentarisk forskning og dokumentasjon** (engelsk *European Centre for Parliamentary Research and Documentation*, forkortet **ECPRD**) er et parlamentarisk nettverk dannet som en plattform for samarbeid mellom alle parlament i Europa. ECPRD ble stiftet i Wien i 1977 for å gjøre utveksling av informasjon, idéer og erfaringer lettere for administrasjonen av parlamentene i Europa.

## Referanser

## Eksterne lenker
* Nettsted
Elgeseter gate

**Elgeseter gate** er en gate gjennom Elgeseter like sør for Midtbyen i Trondheim sentrum, mellom Professor Brochs gate i sør og Klostergata i nord. Veien er en fortsettelse av Prinsens gate, som den er forbundet med via Elgeseter bru, i nord, og fortsetter sørover som Holtermanns veg. Gata ble oppkalt i 1886 etter Elgeseter gård. Veien er en del av hovedinnfartsåren til Trondheim sørfra fra E6.

## Bygninger m.m. langs Elgeseter gate
***1:** Studentersamfundet i Tronhjem
*Elgeseter park og tidligere Elgeseter kirkegård
***2:** Nidarø fabrikk og Søbstad (tidligere landsted)
***10:** Fischebygget 
***16:** Paulinelund (tidligere landsted)
***26:** Familiens Haab (tidligere landsted)
***33:** Hjem for ældre damer
***36:** Smedsrud og Tuftheim (tidligere eiendommer)
***54:** Dalsenget 

## Litteratur
*
Kroppanmarka

**Kroppanmarka** er et boligområde i Trondheim omtrent seks km sør for Trondheim sentrum. Området ligger mellom Nedre Leirfoss i Nidelva og E6, nord for Okstadgårdene og sør for Kroppan, hvor gården Kroppan tidligere sto. Kroppanmarka har en barneskole i området, Okstad skole, med elever fra 1.–7. trinn. Fra 8. klasse overflyttes elevene til Sjetne skole i Sjetnmarka. Området har også to barnehager og en Rema 1000-butikk.

## Referanser
Objekt vektor celle

**Objekt vektor celle** er en type nervecelle som finnes hos mange arter, og som brukes for objektrepresentasjon under romlig navigasjon.

## Referanser
Dwars door Vlaanderen 2019

**Dwars door Vlaanderen 2019** ble avholdt den 3. april 2019.

Mathieu van der Poel vant rittet.

## Lag og ryttere

## Resultater

## Referanser


## Eksterne lenker
* 
*
Okstad

**Okstad** er et område i Trondheim. Boligområdet Okstad ligger sør for Kroppanmarka og nord for Sjetnmarka. Området er oppkalt etter gårdene Okstad (*Okstad Østre* og *Okstad Vestre*) som i dag ligger sør for boligområdet. Gårdene er ryddet i sen merovingertid (ca. 650–800 e.Kr.) og ble første gang nevnt i 1550. Okstad ble tidlig delt i to bruk. Området har i dag en skole, Okstad skole, ved Kroppanmarka, med elever fra 1. til 7. trinn. Det ligger også barnehager og en Rema 1000-butikk ved Kroppanmarka. Boligbebyggelsen på Okstad ble bygd ut på 1990-tallet.

E6 og fylkesvei 6686 passerer Okstad. Bakken fra Kroppan opp mot Tiller, som disse to veiene går oppover, kalles *Okstadbakken*. Nedenfor Okstad ligger Nidelva og Nedre Leirfoss.

## Litteratur
*
Jurij Bojko

**Jurij Bojko** (født 9. oktober 1958 i Horlivka, Den ukrainske sosialistiske sovjetrepublikk) er en ukrainsk politiker. Bojko deltok ved presidentvalget i Ukraina 2019, og ble regnet for å tilhøre den Russland-vennlige leir. Han oppnådde det fjerde beste resultatet i første valgomgang og med en oppslutning på ca.11,7 %.

## Referanser
FROG-7

**FROG-7** (NATOs rapporteringsnavn) eller **9K52 ''Luna-M*** (; ) som den egentlig heter er et [[Sovjetunionen|sovjetisk]] [[rakettartilleri]]system med kort rekkevidde. Systemet avfyrer spin-stabiliserte *'9M21'''-raketter. «FROG» er et akronym for «Free Rocket Over Ground».
Svend Balstad

**Svend Balstad** (født som *Svend Olsen Hornset* 20. juni 1801 i Ytre Rendal, død 12. juli 1869 i Ytre Rendal) var skogeier, gårdbruker på gården Balstad, og ordfører i Rendalen 1859–1861. Han var også varaordfører i Rendalen 1841–45. Sønnen Ola Balstad var også ordfører i Rendalen.

Han overtok gården Søndre Balstad (eller *Barstad*) etter adoptivfaren Ole Halvorsen Vestgård, og overlot den til sønnen Ola Balstad i 1867. Gjennom eiendomshandel, delvis sammen med sønnen, ble han «en av største skogeierne i bygda og ganske rik.» Svend var opprinnelig født som det tredje barnet til Ole Pedersen og Marit Svendsdatter på Olastu Hornset. Ole Vestgård på Balstad var barnløs gjennom tre ekteskap. I det tredje ekteskapet adopterte han og kona Berit Svend som sønn og arving. Svends mor og adoptivmor var søstre.

I sitt testamente gav han et orgel til Ytre Rendal kirke og 1000 speciedaler til fastskolen i bygda.

## Referanser
Nedre Leirfoss

**Nedre Leirfoss** er en foss i Nidelva i Trondheim kommune. Fossen er en av de to *Leirfossene*, den andre er Øvre Leirfoss som ligger lenger oppe i elva. Nedre Leirfoss er den minste av disse to. Fossen ligger mellom Kroppanmarka i vest og Fossegrenda i øst, og nedenfor Leira i sørvest.

Nedre Leirfoss har alltid hatt godt laksefiske, og er også lenge blitt utnyttet til ulike industrimål. Fossen var drivkraft for mye av industrien ved Leira. Fossen ble utbygd med kraftstasjon i 1902, og i 1910 startet produksjonen ved Nedre Leirfoss kraftverk. Utløpet for Bratsberg kraftverk ligger også ved Nedre Leirfoss.

Nedenfor Nedre Leirfoss ligger et lite parkområde med fiskeplass tilpasset rullestolbrukere. Nedre Leirfoss er tilknyttet kraftverket i Øvre Leirfoss via en vei langs vestsiden av Nidelva.

## Se også
*Nedre Leirfoss kraftverk
*Leirfossene kraftverk
*Øvre Leirfoss

## Referanser


## Litteratur
*
Christina von Halle

**Christina von Halle** (født 11. februar 1533, død 26. juli 1603) var en tysk adelskvinne. 

Hun var datter av den braunschweigske adelsmann Frantz von Halle (d. 1533) og Christine Ramel (egentlig  Christine von Dörverden gen. Rommel [ca. 1511 Drakenburg, Niedersachsen-ca. 1535]). 

Den 23. oktober 1554 giftet hun seg med Henrik Rantzau, senere stattholder i Hertugdømmene. Christina var en av Braunschweigs rikeste arvinger, og brakte derfor en anselig formue med seg, hvilket fremprovoserte en familiefeide med grevene av Hoya som først ble bilagt fire år senere. 

Paret fikk i alt 12 barn. Christina døde i 1603, og ble begravet i Itzehoe. 

## Referanser
Hårstad

**Hårstad** er et område på Tiller i Trondheim. Hårstad var opprinnelig en gård som ble ryddet i merovingertiden (ca. 570–800), og var etter reformasjonen ødegård og krongods. I 1673 ble Hårstad overtatt av byborgere, og var siden 1731 bondeselveie. Hårstad har avgitt store utmarksområder hvor boligområdene Hårstad og Hårstadmarka i dag er anlagt. Området ble utbygd i 1960-årene. Langs E6 ved Hårstad er det et industri- og næringsområde. Hårstad skole ligger på Hårstad. Boligfeltet *Hårstadmarka* ligger sør på Hårstad.

## Litteratur
*
Norgesmesterskapet i orientering 1981

**[[Norgesmesterskapet i orientering]] 1981** bestod av flere arrangementer som i 1981 kåret norgesmestere i orientering.

Hovedmesterskapet ble arrangert i Levanger 19.-20. september. Kongepokalene ble vunnet av Linda Verde og Morten Berglia.

__TOC__
## Kvinner

### Klassisk distanse



**Dato:** 19. september
**Sted:** Levanger
**Arrangør:** Frol IL, Verdal OK
**Lengde:** 9.0 km

### Langdistanse



**Dato:** 28. juni
**Sted:** Evenskjer
**Arrangør:** Skånland & Omegn IF
**Lengde:** 16 km

### Nattorientering



**Dato:** 26. september
**Sted:** Brumunddal
**Arrangør:** Ringsaker OL

### Stafett



**Dato:** 20. september
**Sted:** Levanger
**Arrangør:** Frol IL, Verdal OK

## Kvinner junior

### D 19-20



**Dato:** 5. september
**Sted:** Levangsheia
**Arrangør:** Posgrunn OL
**Lengde:** ? km

### D 17-18



**Dato:** 5. september
**Sted:** Levangsheia
**Arrangør:** Porsgrunn OL
**Lengde:** ? km

### Nattorientering D 17- 20



**Dato:** 26. september
**Sted:** Brumunddal
**Arrangør:** Ringsaker OL
**Lengde:** ? km

## Menn

### Klassisk distanse



**Dato:** 19. september
**Sted:** Levanger
**Arrangør:** Frol IL, Verdal OK
**Lengde:** 14.0 km

### Langdistanse



**Dato:** 28. juni
**Sted:** Evenskjer
**Arrangør:** Skånland & Omegn IF
**Lengde:** 26.5 km

### Nattorientering



**Dato:** 26. september
**Sted:** Brumunddal
**Arrangør:** Ringsaker OL

### Stafett



**Dato:** 20. september
**Sted:** Levanger
**Arrangør:** Frol IL, Verdal OK

## Menn junior

### H 19-20



**Dato:** 5. september
**Sted:** Levangsheia
**Arrangør:** Porsgrunn OL
**Lengde:** 10,5 km

### H 17-18



**Dato:** 5. september
**Sted:** Levangsheia
**Arrangør:** Porsgrunn OL
**Lengde:** ? km

### Nattorientering H 17- 20



**Dato:** 26. september
**Sted:** Brumunddal
**Arrangør:** Ringsaker OL
**Lengde:** 8,6 km

## Kilder
* Knut Berglia (1987): Orienteringsidretten i Norge gjennom 90 år, s. 304-324.
* Jan Hedenstad (red.) *Sportsboken 1981/82*, s. 305-06. Dreyer Bok. ISBN 82-7096-110-8.
Norgesmesterskapet i orientering 1982

**[[Norgesmesterskapet i orientering]] 1982** bestod av flere arrangementer som i 1982 kåret norgesmestere i orientering.

Hovedmesterskapet ble arrangert på Stord 25.-26. september. Kongepokalene ble vunnet av Anne Edith Corneliussen og Egil Iversen.

__TOC__
## Kvinner

### Klassisk distanse



**Dato:** 25. september
**Sted:** Stord
**Arrangør:** Stord T&IL
**Lengde:** 7.9 km

### Langdistanse



**Dato:** 3. juli
**Sted:** Kristiansand
**Arrangør:** Kristiansand OK
**Lengde:** 15.3 km

### Nattorientering



**Dato:** 17. oktober
**Sted:** Skien
**Arrangør:** Skien OK

### Stafett



**Dato:** 26. september
**Sted:** Stord
**Arrangør:** Stord T&IL

## Kvinner junior

### D 19-20



**Dato:** 11. september
**Sted:** Klæbu
**Arrangør:** OL Trollelg
**Lengde:** 6,8 km

### D 17-18



**Dato:** 11. september
**Sted:** Klæbu
**Arrangør:** OL Trollelg
**Lengde:** 6,2 km

### Nattorientering D 19-20



**Dato:** 16. oktober
**Sted:** Skien
**Arrangør:** Skien OK
**Lengde:** ? km

### Nattorientering D 17-18



**Dato:** 16. oktober
**Sted:** Skien
**Arrangør:** Skien OK
**Lengde:** ? km

## Menn

### Klassisk distanse



**Dato:** 25. september
**Sted:** Stord
**Arrangør:** Stord T&IL
**Lengde:** 12.1 km

### Langdistanse



**Dato:** 3. juli
**Sted:** Kristiansand
**Arrangør:** Kristiansand OK
**Lengde:** 25.4 km

### Nattorientering



**Dato:** 16. oktober
**Sted:** Skien
**Arrangør:** Skien OK

### Stafett



**Dato:** 26. september
**Sted:** Stord
**Arrangør:** Stord T&IL

## Menn junior

### H 19-20



**Dato:** 11. september
**Sted:** Klæbu
**Arrangør:** OL Trollelg
**Lengde:** 10,8 km

### H 17-18



**Dato:** 11. september
**Sted:** Klæbu
**Arrangør:** OL Trollelg
**Lengde:** 8,2 km

### Nattorientering H 19-20



**Dato:** 16. oktober
**Sted:** Skien
**Arrangør:** Skien OK
**Lengde:** 8 km

### Nattorientering H 17-18



**Dato:** 16. oktober
**Sted:** Skien
**Arrangør:** Skien OK
**Lengde:** ? km

## Kilder
* Knut Berglia (1987): Orienteringsidretten i Norge gjennom 90 år, s. 304-324.
* Jan Hedenstad (red.) *Sportsboken 1982/83*, s. 295. Hjemmets bokforlag. ISBN 82-7001-942-9.
Norgesmesterskapet i orientering 1979

**[[Norgesmesterskapet i orientering]] 1979** bestod av flere arrangementer som i 1979 kåret norgesmestere i orientering.

Hovedmesterskapet ble arrangert i Sarpsborg 22.-23. september. Kongepokalene ble vunnet av Anne Berit Eid og Egil Johansen.

__TOC__
## Kvinner

### Klassisk distanse



**Dato:** 22. september
**Sted:** Sarpsborg
**Arrangør:** Sarpsborg OL
**Lengde:** 8.0&nbsp;km

### Langdistanse



**Dato:** 1. juli
**Sted:** Mo i Rana
**Arrangør:** Mo OK
**Lengde:** 12.0&nbsp;km

### Nattorientering



**Dato:** 12. oktober
**Sted:** Konnerud
**Arrangør:** IF Sturla

### Stafett



**Dato:** 23. september
**Sted:** Sarpsborg
**Arrangør:** OK Moss

## Kvinner junior

### D 19-20



**Dato:** 15. september
**Sted:** Sandnes
**Arrangør:** Ganddal IL
**Lengde:**  ? km

### D 17-18



**Dato:** 15. september
**Sted:** Sandnes
**Arrangør:** Ganddal IL
**Lengde:**  ? km

### Nattorientering D 17- 20



**Dato:** 13. oktober
**Sted:** Konnerud
**Arrangør:** IF Sturla
**Lengde:**  5,2&nbsp;km

## Menn

### Klassisk distanse



**Dato:** 22. september
**Sted:** Sarpsborg
**Arrangør:** Sarpsborg OL
**Lengde:** 14&nbsp;km

### Langdistanse



**Dato:** 1. juli
**Sted:** Mo i Rana
**Arrangør:** Mo OK
**Lengde:** 23.3&nbsp;km

### Nattorientering



**Dato:** 12. oktober
**Sted:** Konnerud
**Arrangør:** IF Sturla

### Stafett



**Dato:** 23. september
**Sted:** Sarpsborg
**Arrangør:** OK Moss

## Menn junior

### H 19-20



**Dato:** 15. september
**Sted:** Sandnes
**Arrangør:** Ganddal IL
**Lengde:** ? km

### H 17-18



**Dato:** 15. september
**Sted:** Sandnes
**Arrangør:** Ganddal IL
**Lengde:** 6,7&nbsp;km

### Nattorientering H 17- 20



**Dato:** 13. oktober
**Sted:** Konnerud
**Arrangør:** IF Sturla
**Lengde:** 8,6&nbsp;km

## Kilder
* Knut Berglia (1987): Orienteringsidretten i Norge gjennom 90 år, s. 304-324.
* Gunnar Kroge (red.) *Sportsboken 1979/80*, s. 301-03. Dreyer Bok. ISBN 82-7096-076-4.
Norgesmesterskapet i orientering 1980

**[[Norgesmesterskapet i orientering]] 1980** bestod av flere arrangementer som i 1980 kåret norgesmestere i orientering.

Hovedmesterskapet ble arrangert ved Skumsjøen i Gjøvik 20.-21. september. Kongepokalene ble vunnet av Anne Berit Eid og Øyvin Thon.

__TOC__
## Kvinner

### Klassisk distanse



**Dato:** 20. september
**Sted:** Skumsjøen
**Arrangør:** Gjø-Vard OL
**Lengde:** 8.3&nbsp;km

### Langdistanse



**Dato:** 28. juni
**Sted:** Vestby
**Arrangør:** Hølen IK, Ås IL
**Lengde:** 11.5&nbsp;km

### Nattorientering



**Dato:** 18. oktober
**Sted:** Fredrikstad
**Arrangør:** Fredrikstad SK

### Stafett



**Dato:** 21. september
**Sted:** Skumsjøen
**Arrangør:** OL Toten-Troll

## Kvinner junior

### D 19-20



**Dato:** 13. september
**Sted:** Sandefjord
**Arrangør:** Store Bergan IL
**Lengde:** 6&nbsp;km

### D 17-18



**Dato:** 13. september
**Sted:** Sandefjord
**Arrangør:** Store Bergan IL
**Lengde:** 5&nbsp;km

### Nattorientering D 17- 20



**Dato:** 18. oktober
**Sted:** Fredrikstad
**Arrangør:** Fredrikstad SK

## Menn

### Klassisk distanse



**Dato:** 20. september
**Sted:** Skumsjøen
**Arrangør:** Gjø-Vard OL
**Lengde:** 14&nbsp;km

### Langdistanse



**Dato:** 28. juni
**Sted:** Vestby
**Arrangør:** Hølen IK, Ås IL
**Lengde:** 27&nbsp;km

### Nattorientering



**Dato:** 18. oktober
**Sted:** Fredrikstad
**Arrangør:** Fredrikstad SK

### Stafett



**Dato:** 21. september
**Sted:** Skumsjøen
**Arrangør:** OL Toten-Troll

## Menn junior

### H 19-20



**Dato:** 13. september
**Sted:** Sandefjord
**Arrangør:** Store Bergan IL
**Lengde:** 10&nbsp;km

### H 17-18



**Dato:** 13. september
**Sted:** Sandefjord
**Arrangør:** Store Bergan IL
**Lengde:** 7&nbsp;km

### Nattorientering H 17- 20



**Dato:** 18. oktober
**Sted:** Fredrikstad
**Arrangør:** Fredrikstad SK
**Lengde:** 8,3&nbsp;km

## Kilder
* Knut Berglia (1987): Orienteringsidretten i Norge gjennom 90 år, s. 304-324.
* Jan Hedenstad (red.) *Sportsboken 1980/81*, s. 317-18. Dreyer Bok. ISBN 82-7096-088-8.
135 luftving

**135 luftving** var Luftforsvarets operative avdeling på Gardermoen flystasjon.

Luftvingens primære oppgave var å støtte 335 skvadronens C-130J.

Avdelingen ble nedlagt i august 2018, og de underliggende avdelingene ble underlagt gjenopprettede 134 luftving.

## Underliggende avdelinger
*335 skvadron 
*717 skvadron

## Referanser
Öreälven

**Öreälven** er en elv i Västerbottens län i Sverige. Utspringet for elva i snever forstand er Örträsksjön helt sør i Lycksele kommune. Om man inkluderer Örån som elva heter oppstrøms Örtäsksjön, så er elva om lag 225 kilometer lang. Vassdraget har kilder på Stöttingfjället ved grensen mellan Lycksele, Vilhelmina og Storuman kommuner. Det finnes nesten ikke innsjøer i vassdraget, noe som gjør at nedbør får stor innvirkning på vannføringen i elva.

Elva er typeeksempel på det som i Sverige kalles en skogselv, en elv som har hele sitt nedbørsområde under skoggrensen. Det er bra bestand av sjøørret, laks og harr, samt stasjonær ørret i de øvre deler av elva. I stilleflytende deler finnes også gjedde og lake.

Nedenfor Örträsksjön renner elva inn i Bjurholm kommune. Her renner elva sakte og danner meandere over en lengre strekning. Her finnes også mange kroksjøer i tidligere elveløp.

Elva ble tidligere brukt til tømmerfløting. I årene etter andre verdenskrig ble det årlig fløtt rundt to millioner stokker årlig. Fra 1965 avtok fløtingen, og i 1977 var det under én million stokker som ble fraktet med elva. Dette var det siste året med tømmerfløting på Öreån.

Like nord for tettstedet Tallberg renner elva inn i Nordmaling kommune. Her krysses elva av «Stambanan genom övre Norrland», jernbanen mellom Bräcke og Boden. 

Det finnes noen mindre kraftverk langs elva. Men elva er nå definert som «Natura 2000-område», og videre utbygging tillates ikke. 

Öreälvsleden følger elva hele veien fra utløpet opp til Örträsksjön.

## Referanser
Johan Jensen Høye

**Johan Samuel Jensen Høye** (født 28. desember 1826 i Rendalen, død 5. desember 1906 under et legebesøk i Kristiania) var gårdbruker, utskiftingsformann og ordfører i Rendalen 1870–1871. 

Han var født på Nordre Høye som tredje sønn av Jens Simensen Høye – lærer, klokker og ordfører. Johan ryddet og grunnla gården Søndre Moen (eller *Nordre Hangård*) i 1865. Han arbeidet for jordskifteretten som utskiftingsformann i Hedmark fra 1859 til 1899, og deltok blant annet i storskiftekommisjonen for Folldal 1873–78. 

Også broren Simen Jensen Høye var ordfører i bygda.

## Referanser
Nils Haarseth

**Nils Eriksen Haarseth** (født 22. mars 1811 i Øvre Rendal, død 18. november 1884 i Øvre Rendal) var en gårdbruker og skogeier som var ordfører i Øvre Rendal 1846-1847. 

Han overtok gården Nordre Haarset ved farens død i 1836 og drev den til sønnen Erik overtok i 1869. 

Han var i slekt med flere andre ordførere i bygda: broren Jacob Eriksen Haarset, sønnen Erik Nilsen Haarset og svigersønnen Ola Jonsen Høye.

## Referanser
Sommerles.no

**Sommerles** er en nasjonal, digital sommerlesekampanje i regi av norske folkebibliotek, og er for alle barn i grunnskolen. Kampanjens mål er å få flest mulig barn til å lese mest mulig gjennom en lang sommerferie. Sommerles bruker elementer fra spill for å gjøre lesing til en spennende aktivitet. Kampanjen starter 1. juni hvert år, og avsluttes den 31. august.

På nettsiden sommerles.no samler barna XP (erfaringspoeng) for hver leste side, svarer på oppgaver, ser hva venner leser og tjener opp digitale troféer. Underveis gjør de seg fortjent til premier som hentes på biblioteket. De kan også følge en spesialskrevet fortelling av Mari Moen Holsve. Fra 2017 ble Sommerles landsdekkende og over 370 kommuner og i 2018 deltok  barn.

Samarbeidspartnere som Leser søker bok, Foreningen Les og Norsk lyd og blindeskriftsbibliotek bidrar til kampanjen. Sommerlesfortellingen kan oppleves både på nynorsk, bokmål, nordsamisk og som lydfil.

Sommerles.no er lagd, utviklet og eid av Vestfold fylkesbibliotek, Vestfoldbibliotekene og Snuti AS. Snuti AS designer, drifter og utvikler de tekniske løsningene, samt svarer på spørsmål. Prosjektleder er Vestfold fylkesbibliotek. 

## Historien om Sommerles
Sommerles startet som en felles lesekampanje for Vestfold i 2012 som en del av Vestfoldbibliotekenes merkevareprosjekt. De to første årene var Sommerles en tradisjonell, papirbasert lesekampanje. I 2014 ble elementer fra gamification innlemmet i kampanjen. Gamification bruker elementer fra spill i ikke-spillrelaterte kontekster, og kan brukes som virkemidler til å øke lesemotivasjon. Dette har også blitt testet ved andre kampanjer, som for eksempel Bibliotekspillet fra Akershus fylkesbibliotek.

Dagens sommerleskampanje ble utviklet i et samarbeid mellom Vestfold fylkesbibliotek, Vestfoldbibliotekene og Snuti AS i 2014 for bibliotekene i Vestfold. I 2015 deltok  60 kommuner i Sommerles. I 2016 deltok i underkant av 200 kommuner og 31 840 barn, og sommeren 2018 ble Sommerles nasjonalt, med deltakelse fra samtlige norske fylker. 

Fra 2017 har ansvar for driften av kampanjen gått på rundgang mellom fylkesbibliotekene:

* 2017: Vestfold fylkesbibliotek og Telemark fylkesbibliotek
* 2018: Telemark fylkesbibliotek og Finnmark fylkesbibliotek
* 2019: Finnmark fylkesbibliotek og Østfold fylkesbibliotek

I 2017 fikk Vestfold fylkesbibliotek utviklingsmidler fra Nasjonalbiblioteket for å kunne løfte Sommerles til et nasjonalt nivå og profesjonalisere alt fra kontrakter, samarbeid og få på plass et system som sikrer kampanjens fremtid.

## Referanser
Øvre Leirfoss

**Øvre Leirfoss** er en foss i Nidelva i Trondheim kommune. Fossen er en av de to *Leirfossene*, den andre er Nedre Leirfoss som ligger lenger nede i elva. Øvre Leirfoss er den største av disse to. Fossen ligger mellom Sjetnmarka i vest og Leira i øst.

Tidligere har Øvre Leirfoss blitt brukt til å skaffe energi til sagbruk og møller. Møllebrukene ved fossen tilhørte Leira. Øvre Leirfoss kraftverk ble satt i drift den 4. november 1901, og kraftutbyggingen hadde stor betydning for trafikk med sporvogn i Trondheim. Like nedenfor, på østsiden av fossen, ligger Leira naturreservat.

## Se også
*Øvre Leirfoss kraftverk
*Leirfossene kraftverk
*Nedre Leirfoss

## Referanser


## Litteratur
*
Johann Martin Bernigeroth

**Johann Martin Bernigeroth** (1713–1767) var en tysk kobberstikker som levde og virket i Leipzig. Han var sønn av Martin Bernigeroth og bror til Johann Benedict Bernigeroth, som begge var kobberstikkere.

Bernigeroth har bl.a. stukket Ludvig Holbergs portrett i 1744 og 1757 og Peder Reedtz' i 1746. Begge portrettene av Holberg var til tyske utgaver av hans bøker; *Moralske tanker* og *Dannemarks Riges Historie*. 1744-versjonen ble brukt på et norsk frimerke i 1984, i forbindelse med 300-årsjubileet for Holbergs fødsel.

## Referanser
Vitenskapsåret 1655

**Vitenskapsåret 1655** er en oversikt over hendelser, prisvinnere, fødte og avdøde personer med tilknytning til vitenskap i 1655.

## Geografi
* Martin Martini får publisert et atlas for Kina. Paris.
 
## Matematikk
* John Wallis bruker symbolet ∞ for å betegne uendelighet.

## Botanikk
* Olof Rudbeck d.e. anlegger botanisk hage i Uppsala.

## Institusjoner
* Ole Worm får publisert en illustrert katalog for sitt nye raritetskabinett, «Museum Wormianum». Leiden.

## Fødsler
*  – Jakob Bernoulli (død 1705), sveitsisk matematiker.
* 10. september – Caspar Bartholin den yngre (død 1738), dansk anatomiker.

## Dødsfall
* 24. oktober – Pierre Gassendi (født 1592), fransk fysiker.

## Referanser
Arne Georg Myhrvold

**Arne Georg Myhrvold** (født 19. mars 1895 i Strømsgodset, død 2. november 1971) var en norsk jernbaneingeniør som også var NITOs tredje formann, i dag kalt president. 

Myhrvold var ansatt i NSB fra 1912, først som anleggsarbeider. Han tok teknisk aftenskole, og etterhvert eksamen ved Kristiania Tekniske Mellomskole i 1920. Han ble i 1949 avdelingsingeniør ved tegne- og konstruksjonsavdelingen i NSB. Han hadde flere styreverv i Jernbanens tekniske forening og i NITO, og satt i Asker kommunestyre 1926–56.

Da Quisling i 1941 ville nazifisere foreningslivet i Norge, vedtok hovedstyret i NITO å legge ned virksomheten. Det skjedde ved at organisasjonen i all hemmelighet ba medlemmene melde seg ut. Samtidig reiste formann Arne G. Myhrvold rundt til de lokale avdelingene og orienterte om utviklingen. Medlemskartoteket hadde jernbanemannen Myhrvold gjemt under sporene på Østbanen (dagens sentralstasjon), og det ble gravd frem igjen til det første hovedstyremøtet 18. mai 1945. Han ble utnevnt som æresmedlem i NITO 3. november 1956.

## Referanser


## Litteratur
*
Grillstad

:*For firmaet som produserer spekemat, se [[Grilstad]].*
**Grillstad**, tidligere skrevet **Grilstad** er et område på Nedre Charlottenlund, øst i Trondheim. Beliggende ved Strindfjorden, en del av Trondheimsfjorden, er området hovedsakelig et boligområde med eneboliger og leiligheter. Helt ytterst er det bygget en marina, Grilstad Marina, som også inkluderer 800 boliger og et næringsområde. Mye av dette området er bygd på en kunstig øy ute i fjorden.

Navnet Grilstad kommer muligens fra et forsvunnet elvenavn, *Grýtla*, brukt om den nåværende Grillstadbekken, eller fra verbet *gruvla*, 'grave/rote'. Grillstad var opprinnelig en gård, som i middelalderen var erkebispegods og ble krongods ved reformasjonen. Siden dette hadde Grillstad mange eiere. Tidligere var Grillstad benyttet som landsted, men ble senere benyttet som helårsbolig. Under andre verdenskrig ble gården beslaglagt av tyskerne. De anla kanonstillinger og oppførte brakker her som ble brukt som bombelager.

Grilstad fabrikker ble grunnlagt i 1957 av grosserer Anton Jenssen. Fabrikken produserer ulike kjøttvarer, spesielt spekepølser.

## Referanser


## Litteratur
*